આ તકે અહીં હાજર હિતરક્ષક સમિતિના આગેવાનોએ એક અવાજે કહ્યું હતું કે દેવભૂમિ દ્વારકા જિલ્લામાં સાર્વત્રિક વરસાદ ઓછો પડ્યો છે અને જે વરસાદ પડ્યો એ 13 જુલાઇ થી 20 જુલાઈ ના એક અઠવાડિયાના ગાળામાં જ વરસાદ નોંધાયો છે ત્યારબાદ આખી સીઝનમાં એક સાથે ખેતીમાં લાભદાયક થાય એવો વરસાદ પડ્યો જ નથી ઉપરાંત તાલુકા મથકે પડેલા વરસાદના આધારે આખા તાલુકા માટે તે આંકડાં માન્ય રાખી તેના આધારે તાલુકાના બધા ગામો અછતગ્રસ્ત છે કે નહીં એ નિર્ણય લેવાયો એ યોગ્ય નથી, આપણાં જિલ્લામાં 18 પીએચસી સેન્ટર પર વરસાદ નોધવામાં આવે છે તેના એક પણ પીએચસી સેન્ટરમાં 250 મિલિમિટર કરતા વધારે વરસાદ નોંધાયો નથી તેમ છતાંય આપણાં ભાણવડ અને ખંભાળિયા તાલુકાને અછતગ્રસ્ત જાહેર ન કરી અન્યાય કર્યો છે. જેથી શુક્રવારે આ નવતર વિરોધમાં એવું બોર્ડ માર્યુ છે કે જ્યાં સુધી ગુંદા ગામને ૧૦૦ ટકા અછતગ્રસ્ત જાહેર કરવામાં ન આવે, ગામનો પાકવિમો ૧૦૦ ટકા જાહેર કરવામાં ન આવે, ગામમાં ખોટી રીતે થયેલી જમીન માપણી સંપૂર્ણપણે રદ્દ કરી ફરીથી માપવામાં ન આવે ત્યાં સુધી કોઈપણ રાજકીય વ્યક્તિઓએ પ્રવેશ કરવો નહીં તેવુ એલાન કર્યુ છે.